༄༅། ། མཆོད་པ་འབུལ་ཚུལ་གྱི་ཡིག་ཆུང་ཕན་བདེའི་
དགའ་སྟོན་ཞེས་བྱ་བ་བཞུགས།
༄༅། ། ན་མོ་གུ་རུ་རཏྣ་ཏྲ་ཡཱ་ཡ། དེ་ཡང་རང་ཅག་རྣམས་མིའི་ལུས་རྟེན་ཐོབ་ཅིང་
དགེ་པའི་བཤེས་གཉེན་གྱིས་ཟིན། བསྟན་པ་རིན་པོ་ཆེ་དང་མཇལ་བའི་སྐབས་འདིར་
ལུས་ངག་ཡིད་གསུམ་གྱི་བྱ་བ་ཐམས་ཅད་ཚེ་འདི་འབའ་ཞིག་གི་དོན་དུ་བཀོལ་བས་དོན་
མེད་ཆུད་ཟོས་སུ་མི་བཏང་བར་སྡིག་སྤོང་དགེ་སྒྲུབ་ཅི་ནུས་ལ་འབད་པའི་སྒོ་ནས་ཕྱི་མ་
ཕན་ཆད་ཀྱི་བདེ་སྐྱིད་ཀྱི་རྩ་བ་ཚུགས་པ་ཞིག་ཅིས་ཀྱང་བྱེད་དགོས་ཤིང་། འཁོར་བ་དང་
ངན་སོང་གི་འཇིགས་པ་ལས་སྐྱོབ་པ་དང་གནས་སྐབས་དང་མཐར་ཐུག་གི་བདེ་ལེགས་
ཐམས་ཅད་དཀོན་མཆོག་གསུམ་གྱི་བཀའ་དྲིན་ཁོ་ན་ལ་བརྟེན་ནས་འབྱུང་དགོས་པས།
རང་རེ་ལས་དང་པོ་བ་རྒྱུད་ཉོན་མོངས་ཀྱི་གཞན་དབང་དུ་སོང་ཞིང་དཀོར་དང་སྡིག་
ལྟུང་གིས་བསྒྲིབས་པས་བླ་མ་དཀོན་མཆོག་ལ་དད་པ་བཅོས་མ་ཙམ་ཡང་སྐྱེ་དཀའ་བ་
ཕྱི་མར་ངན་འགྲོའི་གཡང་སར་ཕྱོགས་པ་རྣམས་ནི་ལྷག་པར་ཡང་ཞིང་ཁྱད་པར་ཅན་ལ་
བརྟེན་ནས་ཕྱག་མཆོད་སོགས་བསག་སྦྱང་ལ་འབད་པ་གལ་ཆེ་སྟེ། རྗེ་བདག་ཉིད་ཆེན་
པོས། མཉན་ན་ཚིག་མི་ཟིན། བསམ་ན་དོན་མི་གོ བསྒོམ་ན་རྒྱུད་ལ་མི་སྐྱེ་བའི་བློའི་མཐུ་
ཤིན་ཏུ་ཆུང་བའི་དུས་འདིར་ཞིང་གི་མཐུ་ལ་བརྟེན་པ་མན་ངག་ཡིན་ནོ། ། ཞེས་གསུངས་
པ་ལྟར་ཡིན་པས་འདི་ཕྱི་ཀུན་ཏུ་བདེ་སྐྱིད་ཕུན་སུམ་ཚོགས་པ་ཞིག་འདོད་ན། ནམ་ཡང་
བསླུ་བ་མེད་པའི་སྐྱབས་གནས་དཀོན་མཆོག་གསུམ་ལ་མཆོད་པའི་ལས་ལ་ཅི་ནས་ཀྱང་
བརྩོན་པར་བྱ་དགོས་སོ། ། དཀོན་མཆོག་གི་ཞིང་ལ་བསྙེན་བཀུར་བ་ནི། ཀུན་སློང་ཁྱད་
351

ཆོས་བརྒྱད་སྣང་ཤས་འདུལ་བའི་གདམས་པ་གདུང་སེལ་རྩི་སྨན་སོགས།
པར་ཅན་གྱིས་མ་ཟིན་ཀྱང་ཞིང་གི་མཐུ་ལ་བརྟེན་པའི་སྟོབས་ཀྱིས་ཕན་ཡོན་ཟད་མི་ཤེས་
པ་འབྱུང་བར་གསུངས་མོད་ཀྱང་། ཆོས་བརྒྱད་ཀྱི་སྣང་ཤས་སོགས་ཀུན་སློང་ངན་པས་མ་
སྦགས་པ་ཤིན་ཏུ་གལ་ཆེ་བས་ཚེ་འདིའི་རྙེད་བཀུར་སྙན་གྲགས་འདོད་པ་དང་། གཞན་
གྱི་མིག་སྔར་མཛེས་ཆོས་ཀྱི་ཆེད་ལྟ་བུའི་ཀུན་སློང་མ་དག་པ་རྣམས་ཟིལ་གྱིས་མནན་ཏེ་
ནམ་མཁའི་མཐའ་ཁྱབ་ཀྱི་སེམས་ཅན་ཐམས་ཅད་སྒྲིབ་གཉིས་སྦྱང་ཞིང་ཚོགས་གཉིས་
རྫོགས་ཏེ་བླ་མེད་བྱང་ཆུབ་ལ་བདག་གཅིག་པུས་འགོད་པར་བྱ་བའི་ཆེད་དུ་དཀོན་མཆོག་
མཆོད་པའི་ལས་ལ་འཇུག་སྙམ་པ་དང་། མཚན་ཐོས་པ་ཙམ་ཡང་དཀའ་བའི་བསོད་
ནམས་ཀྱི་ཞིང་བླ་ན་མེད་པ་ལ་འདི་ལྟར་ཚོགས་བསགས་རྒྱུ་བྱུང་བ་སྐལ་བ་བཟང་སྙམ་
པའི་དགའ་སྤྲོ་ཆེན་པོ་བསྐྱེད་ཅིང་། བྱང་ཆུབ་སེམས་དཔའ་ཀུན་ཏུ་བཟང་པོ་སོགས་རྒྱལ་
སྲས་བདག་ཉིད་ཆེན་པོ་རྣམས་ཀྱིས་ཕྱོགས་བཅུའི་སངས་རྒྱས་ཀྱི་ཞིང་ཐམས་ཅད་དུ་ལུས་
གྲངས་མེད་པ་སྤྲུལ་ཏེ་མཆོད་པ་བསམ་གྱིས་མི་ཁྱབ་པ་ཕུལ་ནས་ཆོས་ཉན་ཅིང་སེམས་
ཅན་གྱི་དོན་དཔག་ཏུ་མེད་པ་མཛད་པའི་རྣམ་ཐར་གྱི་རྗེས་སུ་སློབ་འདོད་དང་། ཚུལ་འདི་
ལ་བརྟེན་ནས་རྒྱལ་བའི་བསྟན་པ་དར་ཞིང་བསྟན་འཛིན་དམ་པ་རྣམས་ཀྱི་སྐུ་ཚེ་བརྟན་པ་
དང་། དགེ་འདུན་གྱི་སྡེ་རྣམས་ཀྱི་བཤད་སྒྲུབ་ཀྱི་བྱ་བ་འཕེལ་ཞིང་འཇིག་རྟེན་གྱི་ཁམས་
ཀུན་ཏུ་བཀྲ་ཤིས་དང་བདེ་སྐྱིད་རྒྱ་ཆེན་པོ་འབྱུང་བ་སོགས་ཀྱི་ཆེད་དུ་དམིགས་ཏེ། སྟོན་
ཐོག་ཕུན་སུམ་ཚོགས་པ་འབྱུང་བའི་ཞིང་ས་ལ་ས་བོན་འདེབས་པ་ལྟར་ཁྲལ་ཆོས་སུ་མི་གོ་
བར་ཡོན་ཏན་དང་བཀའ་དྲིན་རྗེས་སུ་དྲན་པའི་དད་གུས་ཆེན་པོའི་སྒོ་ནས་མཆོད་པའི་
བྱ་བ་ལ་འཇུག་གོ ། འབུལ་ཡུལ་ཡང་གནས་ཁང་དེར་བཞུགས་པའི་རྟེན་གསུམ་ཙམ་ཁོ་
ན་མ་ཡིན་པར་ཕྱོགས་བཅུའི་ཞིང་གི་རྒྱལ་བ་སྲས་དང་བཅས་པ་དང་སྐུ་གསུང་ཐུགས་
ཀྱི་རྟེན་མཆོད་པའི་འོས་སུ་གྱུར་པ་ཐམས་ཅད་ལ་མཆོད་པའི་འཕེན་པ་གཏོང་བ་གལ་
ཆེ། མཆོད་རྫས་ནི། མེ་ཏོག མར་མེ། ཞལ་ཟས། རྒྱན་དང་ན་བཟའ་བླ་བྲེ་སོགས་ཅི་འབྱོར་
བས་མཆོད་པ་བྱ་ཞིང་། ཁྱད་པར་དུ་ཤིན་ཏུ་རྙེད་པར་སླ་ཞིང་སྡིག་སྤྱོད་དང་སེར་སྣ་སོགས་
352

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཅ༽
དང་མ་འདྲེས་པའི་ཆུ་གཙང་གི་ཡོན་ཆབ་ཕུལ་ན་དངོས་པོ་རིན་ཐང་ཆུང་ཡང་དག་བྱེད་
ཀྱི་རྫས་ཡིན་པས་ལས་ཉོན་སྡིག་སྒྲིབ་འདག་པའི་རྟེན་འབྲེལ་དང་། ངོ་བོ་རླན་ཞིང་གཤེར་
བ་ཡིན་པས་བྱམས་སྙིང་རྗེ་བྱང་ཆུབ་ཀྱི་སེམས་ཀྱིས་རྒྱུད་བརླན་པར་འགྱུར་བ་དང་། ཆུ་
དྭངས་ཤིང་བསིལ་བས་ཉོན་མོངས་པའི་རྙོག་པ་ཞི་ཞིང་སྲིད་པའི་ཚ་གདུང་བཅོམ་པའི་
བསིལ་བའི་དངོས་པོ་ཐོབ་པར་འགྱུར་བ་དང་། ཆུ་ནང་དུ་གཟུགས་བརྙན་འཆར་བས་ཆོས་
ཐམས་ཅད་བདེན་མེད་གཟུགས་བརྙན་ལྟ་བུར་རྟོགས་པའི་ལྟ་བ་ཁྱད་པར་ཅན་མྱུར་དུ་
སྐྱེ་བ་དང་། དྲི་བཟང་གིས་སྦགས་ཤིང་ཁ་དོག་སེར་བོར་བསྒྱུར་བས་སྐྱེ་བ་ཐམས་ཅད་དུ་
ངུར་སྨྲིག་གི་རྒྱལ་མཚན་དང་མི་འབྲལ་ཞིང་ཚུལ་ཁྲིམས་ཀྱི་ཕུང་བོ་ཡོངས་སུ་རྫོགས་པར་
འགྱུར་བ་སོགས་ཀྱི་དགོས་པ་ཆེན་པོ་ཡོད་པས་དམ་པ་གོང་མ་ཕལ་ཆེ་བས་ཡོན་ཆབ་གྱི་
མཆོད་པ་ཤས་ཆེར་མང་དུ་མཛད་པ་ཡིན་ནོ། ། དེ་ལ་ཐོག་མར་ཆུ་གཙང་སྲོག་ཆགས་མེད་
པ་བཟང་དྲུག་སོགས་དུག་རིགས་མེད་པའི་སྨན་སྣ་དང་། ཁྱད་པར་དུ་ཁ་ཆེའི་གུར་ཀུམ་
དང་། རྒྱའི་སྐྱུ་རུ་ར་སོགས་ཀྱི་ཕྱེ་མ་སྦྱར་བའི་ཁུ་བས་སེར་བོར་བསྒྱུར་ཏེ་མི་གཙང་བ་དང་
ས་རྡུལ་སོགས་ཀྱིས་མ་སྦགས་པ་ཉེ་སྐོར་དུ་འདུ་བྱ། རྟེན་གྱི་དྲུང་དུ་མཆོད་སྟེགས་རྣམས་
གད་དར་ལེགས་པར་བྱས་ཏེ་ཏིང་ཕོར་རྣམས་ཁ་གྱེན་དུ་བཟེད་པ་བར་ཡངས་དོག་སྙོམས་
ཤིང་ཡོ་འཁྱོག་མེད་པར་གྲལ་དྲང་བོར་བསྒྲིགས། དམ་པ་འགའ་ཞིག་གི་གསུང་སྒྲོས་ལ་
ཏིང་ཕོར་སྟོང་བར་འཇོག་མི་རུང་བར་གསུང་བ་ཡོད་ཀྱང་། བླ་མ་གསེར་ཁང་རིན་པོ་ཆེའི་
ཕྱག་ལེན་ལ་ཐོག་མར་ཏིང་ཕོར་སྟོང་བར་བསྒྲིགས་པར་མཛད་དེ་འདི་ཉིད་གཟུགས་ཀྱི་
མཆོད་པ་ཡང་ཡིན་ཞིང་སྟོང་ཉིད་ཀྱི་ལྟ་བ་སྐྱེ་བའི་སྨིན་བྱེད་དུ་འགྱུར་བའི་དགོས་པ་ཡོད་
གསུངས། འབུལ་ཚུལ་ཡང་མཆོད་ཡུལ་གྱི་གཡས་ནས་བརྩམས་ཏེ་གཡས་སྐོར་གྱིས་ཐོག་
མཐའ་ཕྲ་ཞིང་བར་དུ་སྦོམ་པ་ནས་འབྲས་མའི་ཚུལ་དུ་འབུལ་ཞིང་། དེ་ཡང་ཧ་ཅང་ཏིང་
ཕོར་གང་ཆེ་ན་དགེ་སྦྱོར་གྱི་ཚེ་སེམས་མི་བརྟན་པར་འགྱུར་བ་དང་། ཕྱི་རོལ་ཏུ་ཕོ་ན་ཚུལ་
ཁྲིམས་འཆལ་བར་འགྱུར་བ་དང་། ཁ་མ་གང་ན་ལོངས་སྤྱོད་དབུལ་བར་འགྱུར་བ་དང་།
353

ཆོས་བརྒྱད་སྣང་ཤས་འདུལ་བའི་གདམས་པ་གདུང་སེལ་རྩི་སྨན་སོགས།
ཏིང་ཕོར་གྱི་གྲལ་ཡོ་འཁྱོག་ཏུ་སོང་བས་བློ་འཁྱོག་པོར་འགྲོ་ཞིང་དགེ་སྦྱོར་ཁྲིགས་ཆགས་
མི་འོང་བ་སོགས་ཀྱི་ཉེས་དམིགས་འབྱུང་བར་གསུངས་པས་དྲན་ཤེས་བག་ཡོད་དང་ལྡན་
པས་གཙང་སྦྲ་ཐོན་ཞིང་རྒྱལ་པོ་ཆེན་པོ་ལ་གསོལ་ཇ་འབུལ་བ་ལྟར་གུས་པའི་སྤྱོད་ལམ་
དང་བཅས་ཏེ་སྐབས་སུ་གང་བབས་པའི་ཞལ་འདོན་རྣམས་གསལ་དག་སྙན་གསུམ་གྱིས
གསུང་བཞིན་པར་འབུལ། མཆོད་པ་ཕུལ་བ་ལ་ཕན་ཡོན་ཡོད་པར་མ་ཟད་ཚུར་བསྡུས་པ་
ལ་ཡང་བྱིན་རླབས་འདྲེན་པ་སོགས་ཀྱི་ཕན་ཡོན་དང་དགོས་པ་ཆེ་བས་གཤེགས་པའི་སྐབས་སུ་
ཡང་བྲེལ་ཚུབ་ཏུ་མ་སོང་བར་མཆོད་ཡུལ་རྣམས་ཀྱི་སྐུ་གསུང་ཐུགས་ཀྱི་བྱིན་རླབས་རང་
རྒྱུད་ལ་བསྡུ་བའི་མོས་པ་དང་བྱང་ཆུབ་ཀྱི་སེམས་དང་ཡང་དག་པའི་ལྟ་བ་ཟུང་འབྲེལ་ཏུ་
རྒྱུད་ལ་སྐྱེ་བའི་རྟེན་འབྲེལ་དུ་ཏིང་ཕོར་གཉིས་རེ་ལྷན་ཅིག་ཏུ་རང་ལ་ཚུར་ཁ་བསྟན་ཏེ་
ཕྱིར་མ་ཕོ་བར་སྣོད་དུ་གཤེགས་ནས་གཙང་སར་སྐྱེལ་ཞིང་། དེ་ཉིད་འཐུང་བ་དང་ཁྲུས་
བྱས་པས་སྡིག་སྒྲིབ་འདག་ཅིང་གྲིབ་དང་ནད་གདོན་ཞི་བ་སོགས་ཀྱི་བྱིན་རླབས་འབྱུང་
ཞིང་། ཆུ་ཀླུང་ཆེན་པོར་དོར་བས་ཁར་སོང་བའི་སེམས་ཅན་ལ་ཕན་པ་ཆེན་པོ་འབྱུང་བར་
གསུངས། ཏིང་ཕོར་ཕྱི་བའི་ཚེ་ཕྱི་བྱེད་ཕྱི་ནང་མ་ལོག་པར་བྱས་ཏེ་ཏིང་ལ་ཆུ་དྲེག་དང་ས་
རྡུལ་གཡའ་སོགས་ཀྱིས་མ་གོས་པའི་འོད་འབར་བ་ཕྱི་ཞིང་། ཏིང་ཕོར་འཛིན་པའི་ཚེ་ཏིང་
གི་ནང་དུ་སོར་མོས་མི་རེག་པར་ཁའི་མཐའ་ཕན་ཚུན་ནས་བཟུང་སྟེ་ལེན་འཇོག་བྱེད་པ་
སོགས་ཐོག་མཐའ་བར་གསུམ་གྱི་ལག་ལེན་མཐའ་དག་སླ་ཆོས་སུ་མ་སོང་བར་ཕྲ་ཞིང་
ཞིབ་པ་ཉམས་སུ་བསྟར་ཏེ་མཐར་བསྔོ་སྨོན་རྣམ་པར་དག་པས་རྒྱས་གདབ་པོ། ། དེ་ལྟར་
དཀོན་མཆོག་གི་ཞིང་ལ་དད་གུས་ཀྱིས་མཆོད་པ་འབུལ་བ་ལ་བརྩོན་པས་གནས་སྐབས་
སུ་ནད་གདོན་བར་ཆད་ཀྱིས་མི་ཚུགས་ཤིང་། ཚེ་དང་བསོད་ནམས་ཆོས་མཐུན་གྱི་ཟས་
ནོར་ལོངས་སྤྱོད་འབད་མེད་དུ་འབྱུང་བ་དང་། བསོད་ནམས་རྒྱ་ཆེན་པོ་ཐོབ་པས་བསམ་
པའི་དོན་རྣམས་ཡིད་བཞིན་དུ་འགྲུབ་ཅིང་མཆོག་གསུམ་གྱི་བྱིན་རླབས་ཞུགས་ཏེ། དད་
པ་དང་ཤེས་རབ་སྙིང་རྗེ་སོགས་འཕེལ་བས་ས་ལམ་གྱི་རྟོགས་པ་མྱུར་དུ་སྐྱེ་བ་དང་། ཚེ་
354

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཅ༽
རབས་ཀུན ཀུན་ཏུ་དཀོན་མཆོག་གསུམ་དང་མི་འབྲལ་ཞིང་། རིང་བོར་མི་ཐོགས་པར་སེམས་
ཅན་ཐམས་ཅད་ཀྱི་ཡོན་གནས་དང་མགོན་སྐྱབས་བླ་ན་མེད་པར་འགྱུར་བ་སོགས་གནས་
སྐབས་དང་མཐར་ཐུག་གི་ཕན་ཡོན་བསམ་གྱིས་མི་ཁྱབ་པ་འབྱུང་བར་མདོ་དང་དགོངས་
འགྲེལ་དམ་པའི་གསུང་སྒྲོས་རྣམས་ལས་མཐའ་ཡས་པར་གསུངས་ཏེ་རྒྱས་པར་གཞན་
ལས་ཤེས་པར་བྱའོ། ། དེར་མ་ཟད་མཆོད་པ་ཕུལ་བ་ལ་ཕར་ཕྱིན་དྲུག་གི་ཉམས་ལེན་ཚང་
ཚུལ་ཡང་བླ་མའི་ཞལ་ནས། མཆོད་པ་ཕུལ་བ་རང་གི་ངོ་བོ་སྦྱིན་པའི་ཉམས་ལེན། དྭངས་
ཤིང་རྙོག་པ་མེད་པའི་ཡོན་ཆབ་གཙང་སྦྲ་ཐོན་པར་བྱས་ཏེ་ཚུལ་དང་མཐུན་པར་འབུའ
བུལ་བ་
་ཁྲིམས་ཀྱི་ཉམས་ལེན། དེའི་ཚེ་ཚ་གྲང་སོགས་ཀྱི་དཀའ་སྤྱད་དང་དུ་ལེན་ ་་པ་བཟོད་
པའི་ཉམས་ལེན། མ མཆོད་པའི་ལས་ལ་སྤྲོ་བཞིན་འཇུག་པ་བརྩོན་འགྲུས་ཀྱི་ཉམས་ ས་ལེན།
མཐུན་བཀོད་པ་མཛེས་པ་བྱུང་མ་བྱུང་ཤེས་རབ་ཀྱིས་དཔྱོད་ཅིང་། གཙོ་བོར་མཆོད་ཡུལ་
དེའི་སྐབས་ཀྱི་འདོན་པ་སོགས་སྒྲ་དག་གསལ་གསུམ་དང་ལྡན་ཞིང་སེམས་མ་ཡེངས་
པར་བྱེད་པ་བསམ་གཏན་གྱི་ཉམས་ལེན། མཆོད་ཞར་སོགས་ཀྱི་སྐྱོན་དང་བྲལ་བའི་ཚུལ་
མཆོད་མཁན་མཆོད་རྫས་སོགས་རང་རང་གི་གདགས་གཞིའི་ཆ་ཤས་ཚོགས་པ་ལ་རྣམ་
རྟོག་གིས་བཏགས་པ་ལ་བརྟེན་ནས་གྲུབ་པའི་རྟེན་འབྲེལ་སྣང་བཞིན་དུ་སྟོང་སྟོང་བཞིན་
དུ་སྣང་བ་སྣང་སྟོང་གཉིས་ཚོགས་སྒྱུ་མ་ལྟ་བུར་བལྟ་བའི་ཤེས་རབ་ཀྱིས་ཟིན་པར་བྱེད་པ་
ཤེས་རབ་ཀྱི་ཉམས་ལེན་ནོ། ། བསྡུ་བ་བཞིའི་ཉམས་ལེན་ཡང་ཚང་སྟེ། མཆོད་པའི་དངོས་
པོ་སྣ་ཚོགས་ཀྱིས་མཆོད་པ་མཁོ་བ་སྦྱིན་པའི་ཉམས་ལེན། མཆོད་འབུལ་དང་བསྟོད་ཕྱག་
སོགས་ཀྱི་ཚིག་སྙན་པའི་གདངས་དང་བཅས་བརྗོད་པ་སྙན་པར་སྨྲ་བའི་ཉམས་ལེན།
མཁའ་མཉམ་སེམས་ཅན་ཐམས་ཅད་ཀྱི་དོན་སྒྲུབ་པའི་ཆེད་དུ་དམིགས་པའི་ཀུན་སློང་རྒྱ་
ཆེན་པོས་འབུལ་བ་དོན་སྤྱོད་པའི་ཉམས་ལེན། དེ་ལྟར་མཆོད་པའི་ལས་བྱེད་པ་དེ་སྐྱེས་བུ་
ཡ་རབས་ཀྱི་སྤྱོད་པ་དང་མཐུན་ཞིང་ཁྱད་པར་དུ་རྒྱལ་སྲས་བདག་ཉིད་ཆེན་པོ་རྣམས་ཀྱི་
རྣམ་པར་ཐར་པ་དང་རྗེས་སུ་མཐུན་པར་འགྱུར་བ་དོན་མཐུན་པའི་ཉམས་ལེན་ཡིན་ཞེས་
355

ཆོས་བརྒྱད་སྣང་ཤས་འདུལ་བའི་གདམས་པ་གདུང་སེལ་རྩི་སྨན་སོགས།
གསུངས། གཞན་ཡང་དམ་པ་དྲུག་ལྡན་གྱི་ཚུལ་དུ་ཉམས་སུ་ལེན་ཚུལ་ཡང་ཤེས་པར་བྱ་
ཞིང་མདོར་ན་བྱ་སླ་ཞིང་ཚེགས་ཆུང་ལ་དོན་ཆེ་བ་ལམ་ཡོངས་རྫོགས་ཀྱི་ཉམས་ལེན་ཚང་
བའི་དགེ་སྦྱོར་དབང་བོ་རྣོ་རྟུལ་དང་བློ་མཆོག་དམན་ཐམས་ཅད་ཀྱིས་ལག་ཏུ་བླང་ཆོག་
པ་འདི་ལྟ་བུ་ལ་ལུས་ངག་ཡིད་གསུམ་གྱིས་འབད་པ་ལྷུར་བྱས་ཏེ། གཏན་གྱི་བདེ་སྐྱིད་ཀྱི་
རྩ་བ་ཚུགས་པའི་སྒོ་ནས་དལ་འབྱོར་ཐོབ་པ་དོན་ལྡན་དུ་བྱ་བར་རིགས་སོ། ། ཚུལ་འདི་
མཆོག་དམན་མང་བོར་ཕན་པའི་སླད། ། དགེ་སྦྱོང་གཟུགས་འཛིན་བློ་བཟང་མིང་གིས་
སྤེལ། ། དགེ་བས་འགྲོ་ཀུན་མཆོག་གསུམ་གུས་མཆོད་ཅིང་། ། རྣམ་དཀར་འཕྲིན་ལས་
དཔལ་ལ་སྤྱོད་གྱུར་ཅིག །
356

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཅ༽